संत पापा ने इटली के धर्माध्यक्षों के प्रति अपनी दूसरी चिंता को व्यक्त करते हुए कहा कि यह सुसमाचारी निर्धनता एवं पारदर्शिता है। उन्होंने कहा, “मेरे लिए एक जेस्विट के रूप में गरीबी हमेशा एक माता तथा दीवार के समान है क्योंकि उसने मुझे जन्म दिया है एवं यह मेरी रक्षा करती है। सुसमाचारी निर्धनता के बिना कोई प्रेरितिक उत्साह नहीं है। वे विश्वासी, गरीबी के बारे बातें नहीं कर सकते यदि वे फराऊन की तरह जीते हैं। गरीबी के बारे बात करना तथा ऐश आराम की जिंदगी जीना, विरोधात्मक-साक्ष्य है।” उन्होंने कहा कि कलीसिया की सम्पति को व्यक्तिगत सम्पति की तरह प्रयोग करना बड़ा ठोकर है।